
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01432/2014-04
06.03.2015. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.03.2015. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ ПРИВРЕДНА АКАДЕМИЈА- СТОМАТОЛОШКИ ФАКУЛТЕТ са седиштем у Панчеву, Жарка Зрењанина 179, ПАНЧЕВО, ПИБ: 101979807, Матични број: 08767068,  испуњава прописане стандарде за акредитацију студијског програма Специјалистичке академске студије стоматологије, у оквиру образовно-научног поља Медицинске науке и области Стоматолошке науке, и то за 20 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа УНИВЕРЗИТЕТ ПРИВРЕДНА АКАДЕМИЈА- СТОМАТОЛОШКИ ФАКУЛТЕТ са седиштем у Панчево, Жарка Зрењанина 179, ПАНЧЕВО, је дана 30.07.2014. године поднела захтев за акредитацију студијског програма Специјалистичке академске студије стоматологије, у оквиру образовно-научног поља Медицинске науке и области Стоматолошке науке, под бројем 612-00-01432/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ ПРИВРЕДНА АКАДЕМИЈА- СТОМАТОЛОШКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм Специјалистичке академске студије стоматологије,  припада Образовно-научном пољу Медицинске науке и области Стоматолошке науке. Предложено звање Специјалиста-доктор стоматологије у складу је са Листом звања НСВО.
Дужина студија од једне године (три триместра) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60. Планирани број студената који ће се уписати на овај студијски програм је 20. 


Установа је документовала да је програм прихваћен од стране Сената Универзитета Привредна академија 02.12.2014. године.

Основни квантитативни подаци о програму су:

1. Просечан број часова активне наставе недељно по години: 

8.00 +  4.00 +  0.00 +  8.67 = 20.67, 60.00

2. Проценат изборности на програму: 66,67%

3. Број наставника на студијском програму: 11
Број наставника са пуним радним временом: 10

Број наставника ангажованих по уговору: 1
4. Број сарадника на студијском програму: 0
5. Просечно оптерећење наставника на програму:  1,89
6. Просечно оптерећење наставника у установи:  5,48
7. Проценат наставе коју држе наставници са пуним радним временом: 84,55%
8. Број библиотечких јединица релевантних за студијски програм: 164
9. Укупна бруто површина 1850 m2 , нето површина за извођење наставе 923 m2 (за укупно 294 студента 6,29 m2 бруто, односно 3,14 m2 нето простора по студенту)

Сврха студијског програма Специјалистичке академске студије стоматологије је образовање специјалиста - доктора стоматологије, који ће поседовати јасно теоријско знање са адекватним клиничким вештинама, којима ће моћи да решава клиничке проблеме безбедно и самостално. Клиничка компетентност доктора стоматологије – специјалисте, постиже се кроз широк спектар теоријских и практичних програма али и научно-истраживачког рада, који се обавља на студијском програму. Сврха овог студијског програма јасно је формулисана и представља наставак интегрисаних академских студија, како у стручном тако и у научном погледу и у складу је са основним задацима и циљевима Установе.

Специјалисти–доктори стоматологије, оспособљени су за решавање конкретних проблема из грана стоматологије које су дате у курикулуму, уз употребу научних и стручних метода и поступака захваљујући повезивању општих знања и предметно специфичних знања  стечених савладавањем овог студијског програма. Установа је приложила Додатак дипломи, који садржи све предвиђене елементе за овај документ.


Студијски програм траје једну годину која је подељена у три триместара. Курикулум овог студијског програма садржи 620 часова (по триместрима 210+210+200). Програм обухвата 31  предмет, 1 обавезан и 30 изборних  предмета,
У књизи предмета сви предмета су презентирани јединственом методологијом која обухвата назив и руководиоца предмета, наставнике на предмету, статус и број ЕСПБ,триместар и годину студирања и услов за полагање предмета. Сваки предмет има циљ са очекиваним исходима, знањима и компетенцијама, као и садржај са часовима предавања и вежби према унапред опредељеном броју. Литература која је наведена је углавном савремена. Часови активне наставе су организовани кроз предавања и пректичну наставу. Методе извођења наставе су: предавања, рад са пацијентима, студијски истраживачки рад. У књизи предмета дата је и спецификација завршног рада. Оцена знања се формира кроз оцењивање предиспитних обавеза које се  бодују са 30 поена за све предмете и завршног испита.

Стоматолошки факултет у Панчеву је члан АДЕЕ (европског удружења стоматолошких факултета) и поседује сертификат ИСО 2001:2008. У документацији коју је Установа приложила за овај стандард констатује се да је програм целовит, свеобухватан и компатибилан са програмима бројних стоматолошких факултета који припадају европском образовном простору. Програм је усаглашен и са Стоматолошким факултетима у Истанбулу,  Даблину и Грацу.
Услови за упис на студијски програм регулисани су Статутом Факултета и захтева се завршен Стоматолошки факултет или Интегрисане академске студије стоматологије у обиму 300 ЕСПБ и просечна оцена у току студија најмање 8. Рангирање студената врши се на основу опште просечне оцене и дужине студија. Установа је планирала упис 20 студената у прву годину студија, што је у складу са кадровским и просторним могућностима Установе.

Студенти полагањем сваког испита стичу одређени број ЕСПБ бодова. У књизи предмета, у делу који се односи на оцену знања, студенти добијају укупно 100 поена за две врсте активности: предиспитне обавезе  и завршни испит. Код свих предмета  студент може да стекне  30 поена на предиспитним обавезама и 70 поена  на завршном испиту. Начин стицања поена је јасан и доступан студентима на сајту Установе.


Укупан број наставника који  учествује у извођењу наставе на интегрисаним академским студијама стоматологије је 11, од којих је 10 наставника запослено са пуним радним временом и један наставник је ангажован по уговору. Просечно оптерећење наставника на студијском програму је 1,89 часова недељно, а у Установи 5,48 часова недељно. Наставници запослени са пуним радним временом изводе 84,55% наставе.

Установа располаже простором од 1850 m2 од чега је 923 m2 простор за извођење наставе, што за укупно 294 студената на свим студијским програмима износи 3,14 m2  бруто простора  по студенту. Наставна база Општа болница Панчево предвиђена је за извођење клиничких медицинских и клиничких стоматолошких предмета,  према Споразуму о сарадњи од 19.12.2002. год. 

У оквиру простора за извођење наставе студентима су на располагању: 2 амфитеатра (80 и 60 места), 2 вежбаонице по 25 места, 4 клиничке сале са 21 местом и савременом опремом, 1 операциона сала, зубно техничка лабораторија, рачунарска сала са 20 места, библиотека и читаоница са 20 места. Деканат, наставно и друго техничко особље факултета има  927 m2 површине. 

За савремено извођење наставе на овом студијском програму Установа је сачинила уговор са Телеком Србија о коришћењу телекомуникационе услуге Интернет ADSL. За потребе наставе и науке свим студентима и наставном особљу доступни су 22 стоматолошка радна места, Ербиум-ласер, дигитални  3D ортопан, лабораторија за ћелијску културу и молекуларну медицину, лабораторија за микробиологију,32 рачунара и различити софтверски пакети.

Установа је приложила листу од 263 библиотечких јединица релевантних за студијски програм, од чега је 205 уџбеника, домаћих и страних аутора који су релевантни за студијски програм стоматологије. 

Установа је 2013. године усвојила документ "Политика квалитета", а 2007. године је усвојен Правилних о студентском вредновању педагошког рада наставника и сарадника. Такође, 2009. године донет је Правилник о самовредновању студијских програма, наставе и услова рада. Оформљене су Комисије за обезбеђење и унапређење квалитета и праћење и унапређење квалитета наставе у којима су по један представник студената, које је изабрао Студентски парламент Факултета. У складу са Правилником о студентском вредновању педагошког рада наставника и сарадника Стоматолошки факултет спроводи вредновање свих наставника и сарадника који реализују наставу на студијским програмима. Организовање и спровођење поступка вредновања наставника и сарадника на Факултету спроводи Комисија за праћење и унапређење квалитета наставе. Вредновање наставника и сарадника спроводи се путем анкете на обрасцима који су саставни део Правилника. Анкета се спроводи сваке године у триместру у коме се окончава настава из датог предмета. 

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ ПРИВРЕДНА АКАДЕМИЈА - СТОМАТОЛОШКИ ФАКУЛТЕТ за студијски програм Специјалистичке академске студије стоматологије, у оквиру образовно-научног поља Медицинске науке и области Стоматолошке науке, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

У В Е Р Е Њ Е

О АКРЕДИТАЦИЈИ студијског програма
УНИВЕРЗИТЕТ ПРИВРЕДНА АКАДЕМИЈА - СТОМАТОЛОШКИ ФАКУЛТЕТ, са седиштем у Панчево, Жарка Зрењанина 179, ПАНЧЕВО, ПИБ: 101979807, Матични број: 08767068, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  Специјалистичке академске студије стоматологије, у оквиру образовно-научног поља Медицинске науке и области Стоматолошке науке, и то за 20 студената у седишту. 

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

